На основу члана 108. став 2. Статута општине Беочин („Службени лист општине Беочин“ број 3/2019), Општинско веће Општине Беочин упућује

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ O НАЦРТУ**

**ОДЛУКЕ О БУЏЕТУ ОПШТИНЕ БЕОЧИН ЗА 2025. ГОДИНУ**

Позивају се сва заинтересована правна и физичка лица да дају своје предлоге, примедбе и сугестије на Нацрт Одлуке о буџету општине Беочин за 2025. годину.

Јавна расправа ће трајати 15 (петнает) дана, у периоду од 8.11.2024. године до 22.11.2024. године, закључно до 15,00 часова.

Отворени састанак ће се одржати дана 21.11.2024. године (четвртак) са почетком у 10,00 часова у згради општине Беочин - Велика сала.

Учесници јавне расправе и други заинтересовани субјекти своје предлоге, примедбе и сугестије на Нацрт Одлуке о буџету општине Беочин за 2025. годину могу доставити у писаном облику Одељењу за буџет и финансије Општинске управе општине Беочин, Беочин ул. Светосавска бр. 25, најкасније до 22.11.2024. године, закључно до 15,00 часова, лично или путем поште са назнаком: “За јавну расправу о Нацрту Одлуке о буџету општине Беочин за 2025. годину“.

Примедбе, предлози и сугестије могу да се доставе и електронским путем, путем прописаног обрасца на мејл адресу: dragan.gligoric@beocin.ls.gov.rs

Текст Нацрта Одлуке и Програм јавне расправе биће постављени на огласној табли и званичном сајту општине Беочин www.beocin.rs.

ОПШТИНСКО ВЕЋЕ Председавајући Општинског већа

Број:01-06-164/3/24 Заменик председнице општине

Дана: 7.11.2024. године Стефан Томовић

Б Е О Ч И Н