ОПШТИНА БЕОЧИН

**Општинско веће**

Број: 01-06- 164/2/24

Дана: 7.11.2024. године

Б Е О Ч И Н

На основу члана 103, члана 104, и 106, а везано за члан 67. Статута општине општине Беочин (''Службени лист општине Беочин'' број 3/2019) Општинско веће на седници одржаној дана 7.11.2024. године донело je

**З А К Љ У Ч А К**

**О СПРОВОЂЕЊУ ЈАВНЕ РАСПРАВЕ ПОВОДОМ НАЦРТА ОДЛУКЕ О БУЏЕТУ ОПШТИНЕ БЕОЧИН ЗА 2025. ГОДИНУ**

**1.**

Одређује се спровођење јавне расправе о Нацрту Одлуке о буџету општине Беочин за 2025. годину (у даљем тексту: Нацрт Одлуке).

**2.**

Утврђује се Програм јавне расправе о Нацрту Одлуке, који је саставни део овог закључка.

**3.**

Јавна расправа о Нацрту Одлуке одржаће се у периоду од **8.11.2024. године до** **22.11.2024. године**, закључно до 15,00 часова.

**4.**

Нацрт Одлуке ставити на јавни увид на интернет страници општине Беочин [www.beocin.rs](http://www.beocin.rs/) и огласну таблу Општинске управе општине Беочин почев од8.11.2024. године до 22.11.2024. године.

**5.**

Отворени састанак у оквиру јавне расправе, са заинтересованим грађанима, удружењима грађана, привредницима и средствима јавног обавештавања одржаће се у Великој сали Скупштине општине Беочин, Светосавска 25, дана 21.11.2024. године са почетком у 10,00 часова.

**6.**

За спровођење јавне расправе задужује се Одељење за буџет и финансије Општинске управе Беочин.

**7.**

Овај закључак објавити на званичној интернет презентацији општине Беочин.

Председавајући Општинског већа

Заменик председнице општине

Стефан Томовић